wickkiey/tamil-wikipedia-chunked huggingface dataset:
# சந்தியா ராய்

## திரைப்படவியல்

- கங்கா (1960)
- மாயா மிருகா (1960)
- கத்தின் மாயா (1961)
- அர்க்யா அ.கா. கடவுளுக்கு பிரசாதம் (1961)
- சுபா ட்ரிஸ்டி அல்லது கண்களின் புனித கூட்டம் (1962)
- ரக்தா பலாஷ் (1962)
- நவ் திகந்தா அல்லது நியூ ஹொரைசன் (1962)
- தூப் சாயா அல்லது சூரிய ஒளி மற்றும் நிழல் (1962)
- பந்தன் (1962)
- அஸ்லி-நக்லி (1962)
- பலடக் (1963)
- பிரண்டிபிலாஸ் (1963)
- பூஜா கே பூல் (1964)
- சூர்யா தபா அ.கே. சூரியனால் ஆசீர்வதிக்கப்பட்டவர் (1965)
- ஏக் டுகு பாசா (1965)
- அந்தரல் ஏ.கே. டிஸ்டன்ஸ் (1965)
- அலோர் பிபாசா (1965)
- மோனிஹர் (1966)
- நடுன் ஜிபன் (1966)
- பிரஸ்டார் ஸ்வக்ஷர் (1967)
- டின் அத்யாய் (1968)
- பாகினி (1968)
- ரஹ்கிர் (1969)
- தாது (1969)
- அபராச்சிதா (1969)
- ஆரோக்கிய நிகேதன் (1969)
- ரூபாசி (1970)
- நிமந்திரன் (1971)
- ஜானே-அஞ்சனே (1971)
- குஹேலி (1971)
- சித்தி (1973)
- ஸ்ரீமான் பிருத்விராஜ் (1973)
- அமி சிராஜர் பேகம் (1973)
- அஷானி சங்கேத் தொலைதூர இடி (1973)
- தகினி (1974)
- ஜிபன் கஹினி (1974)
- புலேஸ்வரி (1974)
- சன்சார் சீமான்டே (1975)
- பலங்கா (1975)
- பாபா தாரக்நாத் (1977)
- கபிதா (1977)
- கே துமி (1978)
- தன்ராஜ் தமாங் (1978)
- கணதேவதா (1979)
- நாக்பாஷ் (1980)
- தாதர் கீர்த்தி (1980)
- ஷஹர் தேகே டூரே (1981)
- மேக்முக்தி (1981)
- கானா பராஹா (1981)
- கேலர் புடுல் (1981)
- அமர் கீதி (1983)
- அக்ரதானி (1983)
- பத்போலா (1986)
- பாத்-ஓ-பிரசாத் (1991)
- நபாப் (1991)
- சத்ய மித்யா (1992)
- தேபிபக்ஷா (2004)
- நபாப் நந்தினி (2007)
- மா அமர் மா (2009)
- சோட்டோ பௌ (1988)
# சந்தியா ராய்

## விருதுகள்

- 2013-ல் இந்திய திரைத்துறைக்கு இவர் ஆற்றிய பங்களிப்பிற்காக மேற்கு வங்காளத்தில் வழங்கப்படும் "பங்கா பிபூஷன்" என்ற உயரிய விருதை வென்றார்.
- பெங்கால் திரைப்பட பத்திரிகையாளர் சங்க விருது - 1969-ல் *டின் அதாய்க்கு* சிறந்த துணை நடிகைக்கான விருது.
- பெங்கால் திரைப்பட பத்திரிகையாளர் சங்க விருது - 1972-ல் *நிமந்திரனுக்காக* சிறந்த நடிகைக்கான விருது.
- பெங்கால் திரைப்பட பத்திரிகையாளர் சங்க விருது - 1976-ல் *சன்சார் சிமண்டே* படத்திற்காகச் சிறந்த நடிகைக்கான விருது.
- பிலிம்பேர் விருதுகள் கிழக்கு - 1979-ல் *கணதேவதா* படத்திற்காகச் சிறந்த நடிகைக்கான விருது.
- 1997-ல் பாரத்நிர்மான் விருது .
- கலகர் விருதுகள் - 2005-ல் வாழ்நாள் சாதனையாளர் விருது.
# மித்தாலி ராய்

**மிதாலி ராய்** (*Mitali Roy*) மேற்கு வங்க மாநிலத்தைச் சேர்ந்த இந்திய அரசியல்வாதி ஆவார். இவர் முன்னாள் மஇகா மற்றும் பலகட்டா சட்டமன்ற உறுப்பினராக இருந்த ஜெகதானந்த ராயின் மகள் ஆவார். இவர் மேற்கு வங்க சட்டமன்றத்தின் முதல் முறை உறுப்பினராவார்.
# மித்தாலி ராய்

## தொகுதி

ராய் துப்குரி சட்டமன்றத் தொகுதியினைப் பிரதிநிதித்துவம் செய்கிறார். ராய் துப்குரி சட்டமன்றத் தொகுதியில் அகில இந்திய திரிணாமுல் காங்கிரசு சார்பில் வெற்றி பெற்றார். இவர் மேற்கு வங்க சட்டமன்றத்தின் தற்போதைய உறுப்பினரான இந்திய பொதுவுடைமைக் கட்சியின் (மார்க்சிஸ்ட்) மம்தா ராயை 18000 வாக்குகள் வித்தியாசத்தில் தோற்கடித்தார்.
# மித்தாலி ராய்

## அரசியல் கட்சி

ராய் அகில இந்திய திரிணாமுல் காங்கிரசு கட்சியைச் சேர்ந்தவர்.
# ரெட்னோ மர்சூதி

**ரெட்னோ லெஸ்தாரி பிரியன்சாரி மர்சூதி** ( *Retno Lestari Priansari Marsudi* ) (பிறப்பு: நவம்பர் 27, 1962) ஒரு இந்தோனேசிய இராஜதந்திரி ஆவார். இவர் 2014 முதல் ஜோகோ விடோடோவின் அமைச்சரவையில் வெளியுறவு அமைச்சராகப் பணியாற்றி வருகிறார். மேல்லும் அந்தப் பதவிக்கு நியமிக்கப்பட்ட முதல் பெண்ணாவார். முன்பு 2012 முதல் 2014 வரை நெதர்லாந்திற்கான இந்தோனேசிய தூதராகவும், 2005 முதல் 2008 வரை ஐசுலாந்து மற்றும் நோர்வேக்கான தூதராகவும் இருந்தார்
# ரெட்னோ மர்சூதி

## ஆரம்ப வாழ்க்கை மற்றும் கல்வி

செமாராங்கில் பிறந்த மர்சூதி, சுமான் 3 செமராங்கில் பட்டம் பெற்றார். பின்னர், சர்வதேச உறவுகளில் தனது படிப்பைத் தொடர்ந்தார், 1985 இல் கட்ஜா மடா பல்கலைக்கழகத்தில் பட்டம் பெற்றார். பின்னர் டென் ஹாக் பலகலிக்கழகத்தில் பயன்பாட்டு அறிவியலில் சர்வதேச ஐரோப்பிய சட்டம் மற்றும் கொள்கையில் முதுகலைப் பட்டம் பெற்றார். நெதர்லாந்து கிலிங்கெண்டேல் சர்வதேச நிறுவனத்தில் வெளியுறவு அமைச்சக பயிற்சித் திட்டத்தைப் பின்பற்றினார்.
# ரெட்னோ மர்சூதி

## இராஜதந்திர சேவையில் தொழில்

மர்சூதி பல்கலைக்கழகத்தில் இருந்து வெளியுறவு அமைச்சகத்தில் சேர்ந்தார். 1997 மற்றும் 2001 க்கு இடையில், நெதர்லாந்தின் ஹாக்கில் உள்ள இந்தோனேசிய தூதரகத்தில் பொருளாதார விவகாரங்களுக்கான முதல் செயலாளராக பணியாற்றினார். 2001 இல், ஐரோப்பா மற்றும் அமெரிக்க விவகாரங்களின் இயக்குநராக நியமிக்கப்பட்டார். 2003 இல் மேற்கு ஐரோப்பா விவகாரங்களுக்கான இயக்குநராக பதவி உயர்வு பெற்றார்  
2005 இல், நோர்வே மற்றும் ஐசுலாந்துக்கான இந்தோனேசிய தூதராக நியமிக்கப்பட்டார். பதவிக் காலத்தில், இவருக்கு டிசம்பர் 2011 இல் நோர்வேயின் அரச கழக விருது வழங்கப்பட்டது. இந்த விருதைப் பெற்ற முதல் இந்தோனேசியரானார். ஓசுலோ பல்கலைக்கழகத்தில் மனித உரிமைகள் பற்றிய ஆய்வையும் மேற்கொண்டார். ஜகார்த்தாவுக்குத் திரும்பிய பின்னர், ஐரோப்பிய மற்றும் அமெரிக்க விவகாரங்களுக்கான தலைமை இயக்குநராக நியமிக்கப்பட்டார்.  
2011 ஆம் ஆண்டு நெதர்லாந்திற்கான இந்தோனேசிய தூதராக குடியரசுத்தலைவர் சுசீலோ பாம்பாங் யுதயோனோவால் நியமிக்கப்பட்டார்.
# நிர்மலா கோவிந்தராசன்

**நிர்மலா கோவிந்தராசன்** (*Nirmala Govindarajan*) என்பவர் இந்திய நாவலாசிரியர் மற்றும் பத்திரிகையாளர் ஆவார். இவரது நாவலான *தபூ* (2019) இரவீந்திரநாத் தாகூர் இலக்கியப் பரிசுக்காகப் பட்டியலிடப்பட்டது. 2020-ல் அட்டா கலாட்டா பெங்களூர் இலக்கிய விழா புத்தகப் பரிசுக்காக நீண்ட பட்டியலிடப்பட்டது.
# நிர்மலா கோவிந்தராசன்

## வாழ்க்கை

பெங்களூருவைப் பிறப்பிடமாகக் கொண்ட நிர்மலா கோவிந்தராசன் தனது கல்லூரிக் கல்வியின் போது எழுதத் தொடங்கினார். பின்னர் பத்திரிகையாளராகத் தனது தொழில் வாழ்க்கையைத் தொடங்கினார். இவரது படைப்புகள் பாடல் உரைநடையில் எழுதப்பட்டுள்ளன. இவர் தனது முதல் நாவலான *கம்மீனீயூட்டி கேட்டலிசுட்டு (Community Catalyst)* 2016-ல் வெளியிட்டார். கர்நாடகாவின் உயர்கல்வித் துறையின் முன்னாள் கூடுதல் தலைமைச் செயலாளர் பாரத் லால் மீனாவின் நிஜ வாழ்க்கை அனுபவத்தின் அடிப்படையில் இது எழுதப்பட்டுள்ளது.  
இவரது *கங்கர்சு டாட்டர்சு* (Hunger's Daughters) (2018) நாவல், இந்தியாவின் கிராமப்புற மையப்பகுதியில் இவரது அனுபவத்தை அடிப்படையாகக் கொண்டது. நாவல் பாதிக்கப்படக்கூடிய வாழ்க்கையைக் கவிதையாகச் சித்தரிக்கிறது. நாவல் சுதந்திரம், அடையாளம் மற்றும் சுதந்திரத்தின் கதையைச் சொல்கிறது. இதன் கதாநாயகர்கள் ஒடிசா, சார்க்கண்டு மற்றும் கருநாடகாவின் வரைபடத்தில் தெரியாத வன குக்கிராமங்களைச் சேர்ந்த சிறுமிகள் ஆவர். இது ஒடிசாவில் உள்ள ஒரு தொலைதூர கிராமத்தில் வசிக்கும் சுசாந்தி போத்ரா என்ற சிறுமியைப் பற்றிப் பேசுகிறது. இவளுடைய தந்தை இறந்துவிட்டதாகக் கருதப்படுவதாலும், இவளுடைய தாய் காணாமல் போனதாலும் இவள் மிக இளம் வயதிலேயே சம்பாதிக்க வேண்டிய கட்டாயத்தில் இருக்கிறாள். மற்றொரு பெண், 8 வயது நெல்லி, தன் எசமானியின் வீட்டிலிருந்து ஓடி, கடத்தப்பட்டு நாக்பூரில் உள்ள ஒரு விபச்சார விடுதியில் விற்கப்படுகிறாள். இரண்டு தசாப்தங்களாக, இவரது தாயார் கவுரவ்வா, கிதாபூர் குக்கிராமத்தில் உள்ள தங்கள் வீட்டிற்குத் திரும்புவதற்காகக் காத்திருந்தார்.  
இவரது நாவலான *தாபோ (Taboo*)(2019), கடத்தப்படும் வயது குறைந்த பெண்களைப் பற்றியது. இது பெண் சக்தி மற்றும் அடையாளத்தைப் பற்றிப் பேசுகிறது. கதையானது மெல்லிய கைகள் கொண்ட பெண்ணைச் சுற்றிச் சுழல்கிறது. இவர் மக்கள், சட்டவிரோத வர்த்தகங்கள் மற்றும் பிராந்தியங்களைக் கடந்து தான் யார் என்பதைத் தெரிந்துகொள்ள, இறுதியில் தான் யாராக இருக்க விரும்புகிறாள் என்ற சுதந்திரத்தைப் பெற முடியும். இசுபெயினிலிருந்து இலங்கை மற்றும் தமிழ்நாடு வரை தென்கிழக்கு ஆசியாவில் *தாபோ* நடைபெறுகிறது. இது பாலியல் வர்த்தகத்தில் பெண்களின் உளவியல் மற்றும் உடலியல் அம்சங்களை ஆராய்கிறது. இது மனித கடத்தல் மற்றும் குழந்தை விபச்சாரத்தின் கருப்பொருளைச் சித்தரிக்கிறது. இந்த நாவல் ஒரு குடியரசுச் சமூகம் மற்றும் அதன் அரசியல் மற்றும் இந்த நடைமுறைகளை நிறுத்துவதற்கான அவர்களின் நோக்கம் பற்றிப் பல கேள்விகளை முன்வைக்கிறது.  
கோவிந்தராசன் இரண்டு புத்தகங்களை இணைந்து எழுதியுள்ளார்: *மைண்ட் பிளாக்ஸ் 1.0* மற்றும் *டிரெயில்பிளேசர்ஸ் ஆப் பெங்களூர்*. *தி டைம்ஸ் ஆஃப் இந்தியா*, *தி ஹிந்து*, *டெக்கான் ஹெரால்டு*, *இந்தியா டுடே* மற்றும் *தி சண்டே கார்டியன்* ஆகியவற்றில் இவர் எழுதியுள்ளார்.
# நிர்மலா கோவிந்தராசன்

## மரியாதை

கோவிந்தராசனின் நாவலான *தாபோ* (2019) இரவீந்திரநாத் தாகூர் இலக்கியப் பரிசுக்கான பட்டியலிடப்பட்டது. 2020-ல் அட்டா கலாட்டா பெங்களூர் இலக்கிய விழா புத்தகப் பரிசுக்காகப் பட்டியலிடப்பட்டது. ஜே. கே பேப்பர் ஆதர் விருதுகளின் புனைகதை வகையிலும் இந்த நாவல் நீண்ட பட்டியலிடப்பட்டது.
# ஒரெய்மா

**ஒரெய்மா** (மெய்டேய்) அல்லது **ஒலீமா** (அதாவது, *"பழங்குடிப் பெண்"* ) என்பது பண்டைய காங்லீபாக்கின் (பண்டைய மணிப்பூர்) மெய்டே புராணங்களிலும் மதத்திலும் சோகமான காதல் மற்றும் பிரிவின் தெய்வம். சில புனைவுகளின்படி, அவர் மலைப்பகுதியைச் சேர்ந்த ஒரு பெண், அவர் தனது காதலனைச் சந்திக்க ஏற்பாடு செய்தபோது கொல்லப்பட்டு, சித்திரவதை செய்யப்பட்ட ஆவியாக மாறினார். அவள் பாந்தோய்பி தேவியின் அவதாரமாக கருதப்படுகிறாள். அவள் நோங்தாங் லீமா தெய்வத்துடனும் அடையாளம் காணப்படுகிறாள். இரைமா தெய்வமாகவும் வழிபடப்படுகிறாள். அவர் தங்குல் வம்சாவளியைச் சேர்ந்தவர் என்றாலும், அவர் மிகவும் மதிக்கப்படும் மெய்தே தெய்வங்களில் ஒருவர்.
# ஒரெய்மா

## சொற்பிறப்பியல்

மெய்டேய் மொழியில் ( மணிப்பூரி மொழி ), "ஒரெய்மா" என்ற பெயர் "ஒலீமா" என்பதிலிருந்து பெறப்பட்டது. "ஔலேய்மா" என்பது "ஔ" மற்றும் "லெய்மா" ஆகிய இருகூறு வார்த்தைகளால் ஆனது. . மெய்டே மொழியில் "ஔ" என்பதற்கு பல அர்த்தங்கள் உள்ளன. இதன் பொருள் - அ. ஆம் (பதில்), ஆ. சுவையானது அல்லது இ. பழங்குடியினர் என்பதாகும். இங்கே, "ஔ" என்பது "பழங்குடி" என்றும் பொருள்படும். "லெய்மா" என்றால் ராணி அல்லது எஜமானி அல்லது பெண் என்று பொருள். "ஔரெய்மா" என்ற பெயர் வழக்கமாக ஒரு பாரம்பரிய நீளமான கூடையைச் சுமந்து செல்லும் பழங்குடிப் பெண்ணைக் குறிக்கிறது.
# ஒரெய்மா

## தெய்வமாக்கலின் புராணக்கதை

ஒரு புராணத்தின்படி, அவர் சிங்தாய் கிராமத்தின் தங்குல் இனத்தலைவரான கெலெம்பாவின் மகள் ஆவார். அவர் ஏற்கனவே "கம்லாங்பா" சிங்ஷாங் கிராமத்தின் டாங்குல் இனத்தலைவரை மணந்தார். இருப்பினும், அவர் *தபுங் சபாபா* (1359-1394) என அழைக்கப்படும் மெய்டி மன்னரான *மெய்டிங்கு தபுங்பாவுடன்* ரகசிய காதல் கொண்டிருந்தார். ரகசிய உறவைக் கண்டறிந்ததும், கோபமடைந்த கம்லாங்பா, தபுங் சபாபாவின் தலையை வெட்டினார் . இந்நிகழ்வால் அதிர்ச்சியடைந்த ஹொரைமா, தனது காதலரின் தலையை *காங்லேய் புங்மாயோலுக்கு* எடுத்துச் சென்றார். பின்னர், அவரும் தன் காதலனின் வழியைப் பின்பற்றி சோகமான காதல் மற்றும் பிரிவின் காரணமாக மெய்டேய் தெய்வமாக மாறினார். அவர் தேவி ஐரிமா என்றும் அடையாளம் காணப்படுகிறார். ஐரிமா,பாந்தோய்பி தேவியின் அவதாரமும் ஆவார்.
# ஒரெய்மா

## மற்ற கதைகள்

பண்டைய காங்லீபாக்கின் (பண்டைய மணிப்பூர் ராஜ்ஜிய) வரலாற்றில் "அரோரிமா" என்ற பெயர் கொண்ட பலர் இருந்துள்ளனர். *ஒரேய்மா தம்ஹீபீ,* குமான் வம்சத்தின் *அடோம் நோங்யாய் திங்கோல் ஹன்பா* என்ற மன்னரின் மகள் ஆவார். அவர் மெய்டேய் மன்னர் கைனோ இரெங்பாவை (கி.பி. 984 முதல் கி.பி. 1074 வரை) மணந்தார். திருமணத்திற்குப் பிறகு, அவர் "மெய்டேய் லீமா" (எழுத்து. *மெய்டே ராணி* ) என்று அறியப்பட்டார்.
# ஒரெய்மா

## மேலும் பார்க்க

- பந்தோய்பி
- நோங்தாங் லீமா
# கோடகினா கௌரம்மா

**கௌரம்மா** (*Kodagina Gowramma*)(1912-1939), **கோடகினா கௌரம்மா** என்று அழைக்கப்படுபவர், கன்னடத்தில் எழுதி வ்ரும், குடகில் வாழ்ந்த ஒரு இந்திய எழுத்தாளர் ஆவார். இவர் ஒரு பெண்ணியவாதி மற்றும் இந்தியச் சுதந்திர இயக்கத்தின் ஆதரவாளராக இருந்தார்.
# கோடகினா கௌரம்மா

## வாழ்க்கை

கௌரம்மா 1912-ல் மடிகேரியில் என். எஸ். இராமய்யா மற்றும் நஞ்சம்மா ஆகியோருக்கு மகளாகப் பிறந்தார். மேலும் குடகில் சோமவாரபேட்டை வட்டத்தினைச் சேர்ந்த பி. டி. கோபால கிருஷ்ணாவை மணந்தார். இது பிரித்தானிய இந்தியாவின் மாகாணமான கூர்க் மாநிலம் என்று அழைக்கப்பட்டது.  
1939ஆம் ஆண்டு ஏப்ரல் 13ஆம் தேதி 27 வயதில் ஒரு சுழலில் மூழ்கி இறந்தார். கௌரம்மாவின் கதைகளின் ஒரு தொகுதி *மரேயலகட கதேகலு* என்ற பெயரில் வெளியிடப்பட்டது. கன்னட எழுத்தாளர் வைதேகியின் முன்னுரையில் வெளியிடப்பட்டது.என வெளியிடப்பட்டது.  
கன்னட விமர்சகரும் எழுத்தாளருமான எம். எஸ். ஆஷா தேவி கூறுகையில், “இவர் காந்தியால் முழுமையாக ஈர்க்கப்பட்டு, அன்பு, தியாகம் மற்றும் அகிம்சை மூலம் சமூகத்தை மாற்ற முடியும் என்று நம்பினார். ரங்கவல்லி என்ற முதல் பெண்ணின் சிறுகதைத் தொகுப்பைத் திருத்தினார். தனது சொந்தக் கதைகளைப் பொறுத்தவரை, டி. ஆர். பெந்த்ரே இவற்றைக் கடு-மதுரா என்று அழைத்தபோது இவற்றைச் சிறப்பாக விவரித்தார். இது ஆங்கிலத்தில் 'பிட்டர்ஸ்வீட்' என்று மொழிபெயர்க்கப்பட்டது. கவுரம்மா மிக முக்கியமான எழுத்தாளர்களில் ஒருவராக இருந்தார், ஆனால் பின்னர், இவர் தகுதியான பெருமையைப் பெறவில்லை." கவிஞர் டி. ஆர். பெந்த்ரே 1958ஆம் ஆண்டு வெளியிட்ட "தங்கி கௌரம்மா" என்ற கவிதையையும் இவரது மரணத்தைப் பற்றியது.
# கோடகினா கௌரம்மா

## பெருமை

எழுத்தாளர்களை ஆதரிப்பதற்காக இவரது குடும்ப உறுப்பினர்கள் கொடகினா கௌரம்மா நன்கொடை விருது ஒன்றை உருவாக்கியுள்ளனர்.
# பூனம் முத்ரேஜா

**பூனம் முத்ரேஜா** இந்திய மக்கள் தொகை அறக்கட்டளையின் நிர்வாக இயக்குநராக உள்ளார். சமூக காரணங்களுக்காக தன்னார்வ தொண்டு நிறுவனங்களை நிறுவி அதற்க்கு தலைமை தாங்குதல், கொள்கை மற்றும் கோட்பாடுகளை வகுப்பது, நிறுவன திறனை மேம்படுத்துதல், சமூக நலனுக்கான தகவல்தொடர்புகளை வலுப்படுத்துதல், தொழிநுட்ப புதுமைகளை ஊக்குவித்தல் மற்றும் அதற்கு முன்னோடிகளை தயாரித்து,மேம்படுத்துதல், மானியங்கள் அளித்தல், தேவையான நுட்பங்களையும், அறிவையும் கற்பித்தல், ஆலோசனை வழங்குதல் மற்றும் வழிகாட்டுதல் என சமூக வளர்ச்சித் துறையில் நாற்பது ஆண்டுகளுக்கும் மேலான அனுபவம் கொண்டவர். பி எப் ஐ நிறுவனத்தில் இணைவதற்கு முன்பதாக, இவர் மெக்ஆர்தர் அறக்கட்டளையின் இந்திய அலுவலகத்தின் இயக்குனராகப் பணிபுரிந்துள்ளார். மக்கள் தொகை மற்றும் இனப்பெருக்க சுகாதார மானியங்களுக்குப் பொறுப்பதிகாரியாக இருந்துள்ளார்.  
திருமதி முத்ரேஜா இந்தியாவில் உள்ள அரசு சாரா அமைப்புகள் துறையில் தீவிர பங்களிப்பை செய்துள்ளார். அவர் ஆளுமை மற்றும் ஆலோசனைக் குழுவின் உறுப்பினராக பல தேசிய மற்றும் சர்வதேச அரசு சாரா அமைப்புகளுடன் தொடர்புகளைக் கொண்டவர். கைவினைஞர்களின் பொருளாதார நிலையை மேம்படுத்துவதை நோக்கமாகக் கொண்ட **தஸ்த்கர்(DASTKAR)** அமைப்பின் நிறுவனர்களில் பூனம் முத்ரேஜாவும் ஒருவராவார்; மேலும் 1984 ம் நடைபெற்ற வன்முறையால் பாதிக்கப்பட்ட சீக்கியர்களுக்கு உதவிய நிவாரண முயற்சிகளில் ஒன்றான **நக்ரிக் ஏக்தா மஞ்ச்** அமைப்பின் இணை நிறுவனராகவும் இருந்துள்ளார். அவரது தொழில் வாழ்க்கையின் ஆரம்ப கட்டங்களில், **அசோகா அறக்கட்டளை, இந்தியா** (அதன் நிறுவனர் இயக்குநராக), கிராமப்புற, நகர்ப்புற மற்றும் **பழங்குடியினர் முயற்சிகளுக்கான சங்கம் (SRUTI)** போன்றவைகளையும் ஆரம்பித்து, அதன்மூலம் பெண்கள் சுகாதாரத் துறையில் கவனம் செலுத்தியுள்ளார்.\.  
1970 ஆம் ஆண்டு காலஞ்சென்ற ஜே.ஆர்.டி டாடா மற்றும் டாக்டர் பரத் ராம் தலைமையிலான சமூக ஈடுபாடு கொண்ட தொழிலதிபர்கள் குழுவால் நிறுவப்பட்ட, இந்திய மக்கள் தொகை அறக்கட்டளையானது, இந்தியாவில் மக்கள்தொகை நிலைப்படுத்துதல் மற்றும் மக்கள்தொகை மற்றும் மனித மேம்பாடு பற்றிய உலகளாவிய சிந்தனையை மேம்படுத்துவதற்காக உருவாக்கப்பட்ட இது ஒரு தேசிய அரசு சாரா அமைப்பாகும், அதன் பிரபலமான, ஊடக முன்முயற்சி நிகழ்வான, மெயின் குச் பி கர் சக்தி ஹூன் ( நான், ஒரு பெண், எதையும் சாதிக்க முடியும்) உடன் இணைந்து உருவாக்கியுள்ளார், இந்நிகழ்ச்சி மூன்று வெற்றிகரமான பருவங்களைத் தாண்டி 183 அத்தியாயங்கள் கடந்து சுமார் 150 மில்லியன் ஒட்டுமொத்த டிவி பார்வையாளர்களை அடைந்துள்ளது குறிப்பிடத்தக்கது.  
முத்ரேஜா, டெல்லி பல்கலைக்கழகத்தில் உளவியலில் இளங்கலைப் பட்டமும் அதைத்தொடர்ந்து ஹார்வர்ட் பல்கலைக்கழகத்தின் கென்னடி அரசுப் பள்ளியில் பொது நிர்வாகத்தில் முதுகலைப் பட்டமும், பெற்றுள்ளார். அவர் UNDP உடன் நாட்டின் பிரதிநிதி ஆலோசகராக பணியாற்றியுள்ளார். மாசசூசெட்ஸில் உள்ள கேம்பிரிட்ஜ், பல்கலைக்கழக உதவியுடன் 1986 - 1992 ஆண்டுகளில் வளர்ச்சி, சுற்றுச்சூழல் மற்றும் வறுமை பிரச்சினைகளில் கொள்கை வகுப்பாளர்களை வழிநடத்தும் ஒரு சுற்றுச்சூழல் திட்டத்தை முத்ரேஜா தலைமையேற்று நடத்தியுள்ளார்.மேலும் மைனில் உள்ள ஹாம்ப்ஷயர் கல்லூரி மற்றும் இந்தியானாவில் உள்ள ஏர்ல்ஹாம் கல்லூரி (இலையுதிர் காலம் 1992) ஆகிய இரண்டிலும் சமூக நடவடிக்கை மற்றும் மனித மேம்பாடு குறித்த படிப்புகளை அவர் கற்பித்துள்ளார்.
# கமலேசு சுக்லா

**கமலேசு சுக்லா** (Kamlesh Shukla) (1937 – 2015) ஓர் இந்திய சமூகவுடைமை தலைவராக இருந்தார். சம்யுக்தா சோசலிச கட்சியின் இணைச் செயலாளராகப் பணியாற்றினார். அவர் சோசலிச அரசியல் வார இதழான 'பிரதிபக்சு' இதழின் நிறுவன ஆசிரியராக இருந்தார். இந்திய நெருக்கடி நிலையின் போது, சார்சு பெர்னாண்டசு உடன் பரோடா டைனமைட் வழக்கில் கைது செய்யப்பட்டார்.
# கனன் மிஸ்ரா

இந்தியாவின் ஒடிசா மாநிலத்தைச் சேர்ந்த மூத்த எழுத்தாளர்களில் ஒருவர் **கனன் மிஸ்ரா** (1944-2015) ஆவார்.
# கனன் மிஸ்ரா

## வரலாறு

மிஸ்ரா, ஒடிசாவின் கட்டாக் மாவட்டத்தில்1944 ம் ஆண்டு ஜனவரி 1 அன்று குஞ்சாபிஹாரி திரிபாதி மற்றும் சுரேகா திரிபாதி என்ற பெற்றோருக்குப் பிறந்துள்ளார். இவர், ஒடிய மொழியில் ஐந்து நாவல்கள், நான்கு கவிதைத் தொகுப்புகள், ஓர் ஆங்கில மொழிபெயர்ப்பு நாவல் மற்றும் ஏழு குழந்தைகளுக்கான கதைகளையும் எழுதியுள்ளார். திருமணமான இவர், எழுபத்தோராவது வயதில் 2015 ம் ஆண்டு மார்ச் மதம் 7ம் தேதி மரணித்தார்.
# கனன் மிஸ்ரா

## விருதுகள்

ஒடிசா மாநில அரசிடமிருந்து இலக்கியத்திற்கான உயரிய விருதான சாகித்ய அகாடமி விருதை இவரின் மொழிபெயர்க்கப்பட்ட புத்தகமான *சூர்யமுகி ரா ஸ்வப்னா* என்பதற்காக 2004 ம் ஆண்டில் பெற்றுள்ளார்.
# இச்சும் லைரெம்பி

**இச்சும் லைரெம்பி** அல்லது **எச்சும் லைரெம்பி** அல்லது **ஈச்சும் லைலெம்பி** என்பது மணிப்பூரிய மக்களால் வழிபடப்படும் லைரெம்பி தெய்வமாகும். இது மெய்டேய் புராணங்களிலும் பண்டைய காங்லீபாக்கின் (பண்டைய மணிப்பூர்) மதத்திலும் உள்ளது. அவரது முக்கிய வழிபாட்டு மையம் குர்குல் பகுதியில், இன்றைய மணிப்பூரில் அமைந்துள்ளது.
# இச்சும் லைரெம்பி

## புராணக்கதைகள்

புராணங்களின் படி, *இச்சும் லைரெம்பி* தேவியின் சக்தி *திங்பா மாறன் இங்கம்பியில்உள்ளது.* இச்சும் *லைரெம்பி* அம்மனுக்குக் கொண்டு வரப்படும் காணிக்கைகள் அனைத்தும் *திங்க மாறன் இங்கம்பிக்கு* வழங்கப்படுவதற்கு இதுவே காரணம்.  
வேறொரு புராணக்கதையின் படி, பண்டைய மொய்ராங்கின் இளவரசியான தோய்பி அவளது மன்னரால் ஒரு முட்டையை வீசும்படி கட்டளையிடப்பட்டாள்.அவளும் அவளது அடிமைகளும் அந்த பணியை மேற்கொள்வதற்காக ஒரு பயணத்தைத் தொடர்ந்தனர். அவர்கள் கொண்டு வந்த முட்டை குர்குலில் உள்ள இச்சும் *லைரெம்பி* தேவியின் பகுதியில் தரையில் விழுந்து உடைந்தது. அன்றிலிருந்து, அவர்கள் அந்த இடத்தில் வசித்து, தேவியை மகிழ்விப்பதற்காக லை ஹரோபா திருவிழாவைக் கொண்டாடத் தொடங்கினர்.
# இச்சும் லைரெம்பி

## திருவிழா

இச்சும் லைரெம்பி (பண்டைய மணிப்புரியில் இச்சும் லைலெம்பி) தேவியின் நினைவாக ஒவ்வொரு ஆண்டும் புனித லை ஹரோபா திருவிழா கொண்டாடப்படுகிறது. புனித பண்டிகை கொண்டாடப் படும் இடங்களில், குர்குல் என்னும் இடம் முதன்மையானதாகும்.
# இச்சும் லைரெம்பி

## மேலும் பார்க்கவும்

- இராய் லீமா
- இராய் நீங்தௌ
# கங்கா பரணி வாசுதேவன்

**கங்கா பரணி வாசுதேவன்** (*Ganga Bharani Vasudevan*)(**கங்கா பரணி** என்றும் அழைக்கப்படுகிறார்) என்பவர் இந்திய வலைப்பூக்கள் பதிவர்-எழுத்தாளர் ஆவார். இவ*ர் ஜஸ்ட் யூ, மீ அண்ட் எ சீக்ரெட்* (2012), *எ மினிட் டு டெத்* (2015), *எ சிப் ஆஃப் லவ் அண்ட் எ சிப் ஆஃப் காபி* (2016) மற்றும் *மர்டர் இன் தி எலிவேட்டர்* (2018) ஆகிய புத்தகங்களை எழுதியவர் ஆவார்.
# கங்கா பரணி வாசுதேவன்

## சுயசரிதை

சிறுவயதில், செய்தித்தாள்களின் கருத்துக்களைப் படிக்கவும் எழுதவும் கங்காவை அவரது தந்தை ஊக்கப்படுத்தினார். இவர் 2006-ல் வலைப்பதிவு செய்யத் தொடங்கினார். செய்தித்தாள்களால் ஏற்றுக்கொள்ளப்படாத விடயங்களில் தொடங்கி எழுத ஆரம்பித்தார். வெளியீட்டாளர்களிடமிருந்து பல நிராகரிப்புகளுக்குப் பிறகு, புத்தகம் எழுதுவது பற்றி வெளியீட்டாளர் ஒருவர் இவரைத் தொடர்பு கொண்டார்.
# யும்ஜாவ் லீமா

**யும்ஜாவ் லீமா** அல்லது யும்ஜாவ் லைரெம்பி அல்லது **யும்ஜாவ் லைரெம்மா**என்பதற்கு வீடு, அரச குடும்பம், ஆட்சி மற்றும் அதிகாரத்தின் தாய் தெய்வம் என்ற பொருள் மெய்தேய் புராணங்களிலும் மதத்திலும் உள்ளது. அவர் எல்லா நேரத்திலும் ஆளும் ராணித் தாயாகக் கருதப்படுகிறார். அவர் வெள்ளை உடையில் மனித உருவம் எடுத்து அரசர்களை ஆசீர்வதிப்பதாக புராணம் கூறுகிறது. லீமாரல் சிதாபியின் தெய்வீக அவதாரங்களில் இவரும் ஒருவர்.
# யும்ஜாவ் லீமா

## சொற்பிறப்பியல்

மெய்டே மொழியில் ( மணிப்பூரி மொழி ), "யும்ஜாவோ" என்றால் பெரிய வீடு என்று பொருள். "யும்ஜாவ்" அல்லது "யிம்ஜாவ்" என்பதைஅரச வீடு என்றும் குறிப்பிடலாம். "லீமா" என்றால் ராணி என்றும், "லைரெம்பி" என்றால் தெய்வம் என்றும் பொருள்படும். "லைரெம்மா" என்பது தெய்வம் என்பதற்கான மற்றொரு சொல்லாகும்.
# யும்ஜாவ் லீமா

## வரலாறு

பழங்கால காங்கிலிபாக்கின் ( பழமையான மணிப்பூர் ) மெய்டேய் மன்னர் நவோதிங்காங் (கி.பி. 7ஆம் நூற்றாண்டு) யும்ஜாவோ லைரெம்பிதெய்வத்திற்கு அர்ப்பணிக்கப்பட்ட ஒரு கோயிலைக் கட்டினார்.
# யும்ஜாவ் லீமா

## புராணம்

யும்ஜாவோ லீமா தேவி எனும் தெய்வம், தனது மகனான அரனை ஆசீர்வதிப்பதற்காக வெள்ளை உடையில் மனித உருவில் தோன்றினாள். ஒரு மன்னன் இறக்கும் போது கூட, அவள் அந்த இடத்திற்கு ஒரு மரண உருவத்தில் வந்தாள். அரசர்களின் வாழ்வையும் மரணத்தையும் அவள் கட்டுப்படுத்துகிறாள். அவள் அரசின் வீட்டுத் தலைவியாகவும், அரசர்களின் வழிகாட்டியாகவும் இருக்கிறாள்.
# யும்ஜாவ் லீமா

## ராசமாதாவுடனான உறவு

மெய்டேய் மக்களின் நம்பிக்கைகளின் படி, யும்ஜாவோ லீமா தேவி ராஜ்யத்தின் ராசமாதவின் (அரச தாய்) தெய்வீக பிரதிநிதித்துவமாகும். அனைத்து சக்திவாய்ந்த ராசத் தாய்மார்களும் அவர்களின் மரணத்திற்குப் பிறகு யும்ஜாவோ லீமா தெய்வத்துடன் ஒருங்கிணைக்கப்படுவதாக நம்பப் படுகிறது. தேவி யும்ஜாவோ லீமா தானே எல்லா நேரத்திலும் ஆட்சி செய்யும் ராணித் தாய் ஆவார். ஒரு ராஜ்யத்தில் மிகவும் சக்திவாய்ந்த நபர் எப்போதும் ராசமாதாஆவார். மேலும் இவர் யம்ஜாவோ லீமா தேவியின் பிரதிநிதித்துவத்தை கொள்வார். பழங்கால காங்கிலிபாக்கில் (பண்டைய மணிப்பூர்), போரில் இருந்து துண்டிக்கப்பட்ட எதிரிகளின் தலைகள் தெய்வத்திற்கு வழங்கப்பட்டது. மெய்டேய் அரசர்கள் தங்கள் தாய்மார்களின் பெயரில் ராஜ்யத்தை ஆட்சி செய்தனர். ராணி தாய்மார்களின் பெயரில் போர்களும் சண்டைகளும் நடத்தப்பட்டன.
# யும்ஜாவ் லீமா

## வழிபாடு

மன்னரின் நீண்ட ஆயுளுக்காக யும்ஜாவோ லீமா தேவி பிரார்த்தனை செய்யப்படுகிறார். அவருக்கு அர்ப்பணிக்கப்பட்ட இறுதி சடங்குகள் மற்றும் சம்பிரதாயங்கள் பொதுவாக மைபாக்களால் செய்யப்படுகின்றன. தேவி யும்ஜாவோ லைரெம்மா முக்கியமாக மெய்டேய் இனத்தைச் சேர்ந்த தாயோபிச்சம் குடும்பத்தால் வழிபடப்படுகிறது. மெய்தி கலாச்சாரத்தின் படி, "நோங்மாய்" வர்க்கம் மைபிஸ் (பூசாரிகள்) சமூகத்தின் நடுநிலையில் உள்ளது. இப்பூசாரிகள் யம்ஜாவோ லைரெம்பி தேவியின் வழிபாட்டைக் கவனித்து வந்தனர்.
# யும்ஜாவ் லீமா

## கோவில்கள்

### யும்ஜாவோ லைரெம்பி கோயில், காங்லா

காங்லாவிற்குள் இருக்கும் *"யம்ஜாவோ லைரெம்பி கோவில்"* பகாங்பா கோவிலின் இடப்பக்கம் உள்ளது. கட்டமைப்பு ரீதியாக, இரண்டு கோயில்களும் ஒரே கட்டிடக்கலை பாணியைக் கொண்டுள்ளன. கோயிலின் தெற்குச் சுவர் நன்றாக அலங்கரிக்கப்பட்டுள்ளது. கோவிலின் மீதமுள்ள மூன்று சுவர்களும் சிறிய அலங்காரங்கள் மட்டுமே கொண்டவை. தெற்குச் சுவரில் லான்சைட்டு வளைவுடன் கூடிய கதவு உள்ளது. ஒரு நிசக்கதவின் இரு பக்கங்களிலும் இரண்டு பொய்க்கதவுகள் உள்ளன. அனைத்து கதவுகளும் (நிச மற்றும் பொய்) சுண்ணாம்புக் கலவையால் கட்டமைக்கப்பட்டுள்ளன. கோவிலின் தரைத்தளம் சதுர வடிவில் உள்ளது. அதன் பரப்பளவு 2.43 சதுர மீட்டர் ஆகும்.
# யும்ஜாவ் லீமா

## கோவில்கள்

### இமா இபேம்மா யும்ஜாவோ லைரெம்பி ஷாங்லென்

2011 அக்டோபரில், இம்பால் மாநகரில் உள்ள தங்க்மெய்பாண்ட் நகரில் "இமா இபெம்மா யும்ஜாவோ லைரெம்பி ஷாங்லென்" என்ற பெயரில் லைரெம்பிக்கு ஒரு கோவில் கட்டப்பட்டது.
# யும்ஜாவ் லீமா

## கோவில்கள்

### மற்றவை

- மணிப்பூரில் உள்ள இம்பால் மேற்கு மாவட்டத்தில் அரம்பம் எனும் பிராந்தியத்தைச் சேர்ந்த யும்ஜாவோ லைரெம்பிக்கு அர்ப்பணிக்கப்பட்ட கோயில் உள்ளது.
- "யும்ஜாவோ லைரெம்பி கோயில்" என்பது மெயினோ லீராக், சாகோல்பந்த், இம்பாலில், மணிப்பூரில் உள்ளது.
- "தாரோய்ஜம் யும்ஜாவோ லைரெம்பி கோயில்" மணிப்பூரின் நம்போலில் உள்ள தாரோஜம் மாமாங் லைகாயில் உள்ளது.
# யும்ஜாவ் லீமா

## மற்றவை

### யும்ஜாவோ லைரெம்பி நாடக மற்றும் கலாச்சார ஒன்றியம்

*"யும்ஜாவோ லைரெம்பி நாடக மற்றும் கலாச்சார ஒன்றியம்"* என்பது ஒரு இலாப நோக்கற்ற நாடக தொழிற்சங்கமாகும். இது இம்பாலின் ககேம்பலி ஹுய்ட்ரோம் லைகாயில், 2011ம் ஆண்டில் நிறுவப்பட்டது.
# யும்ஜாவ் லீமா

## தொடர்புடைய பக்கங்கள்

- ஒரெய்மா
- லைகுரெம்பி
# கிரேசி (எழுத்தாளர்)

கேரளாவைச் சேர்ந்த **கிரேசி** ஒரு பிரபலமான மலையாள மொழி கதைசொல்லியும், சிறுகதை எழுத்தாளரும் , ஆசிரியருமாவார். 1951 ம் ஆண்டில் பிறந்த இவரது எழுத்து நடை பெண்மையின் உணர்வை பிரதிபலிக்கும் வகையில் உள்ளது. கிரேசியின் பல கதைகள் பெண் உடல் மற்றும் பாலுணர்வு பற்றி வெளிப்படையாக எழுதப்பட்டவை. மேலும் மலையாளத்தில் மற்ற எழுத்தாளர்களின் வழக்கமான நடைமுறைகளிலிருந்து விலகி, வெவ்வேறு கருப்பொருள்கள் மற்றும் பாணிகளில் கதைகள் எழுதியுள்ளார். இவரது கதைகள் ஆங்கிலம், இந்தி, தமிழ் மற்றும் ஒரியா ஆகிய மொழிகளில் மொழிபெயர்க்கப்பட்டுள்ளன. ஆலுவாவிலுள்ள எடத்தலா அல்-அமீன் கல்லூரியின் மலையாளத் துறையின் தலைவராக பணியாற்றியுள்ளார்.  
இவரது முதல் சிறுகதைத் தொகுப்பான, *படியிறங்கிப்போய பார்வதி*, 1991 ம் ஆண்டில் வெளியிடப்பட்டது. நரகவாத்தில், இரண்டு ஸ்வப்னா தர்சிகள், காவேரியுடே நேரு, ஈஸ்பு பெண்கதைகள், பணிக்கண்ணு மற்றும் ஒரு தொகுப்பு, கிரேசியுடே கதைகள் ஆகியவை அவரது முக்கிய படைப்புகளாகும்.  
அவரது கதையான, 'பேபி டால்', தனது மகளை யதார்த்தத்திலிருந்து விலக்கி வைக்க விரும்பும் ஒரு தாயின் உணர்ச்சிவசப்பட புலம்பலைத் தடுக்கும் வகையில் எழுதப்பட்டுள்ளது. தேர்ந்தெடுக்கப்பட்ட பத்தொன்பது கதைகளின் தொகுப்பு தமிழில் "எப்போல பணிக்களம்" என்ற பெயரில் வெளிவந்துள்ளது. "பாஞ்சாலி" கதை 1998 இல் சிறந்த மலையாளக் கதைக்கான கதா விருதை ( டெல்லி ) வென்றுள்ளது.
# கிரேசி (எழுத்தாளர்)

## விருதுகள்

1. 1995: லலிதாம்பிகா அந்தர்ஜனம் விருது (1995)
1. 1997: தோப்பில் ரவி விருது - *பிரந்தன் பூக்கள்*
1. 1998: சிறந்த மலையாள சிறுகதைக்கான கதா பரிசு - "பாஞ்சாலி" கதைக்காக
1. 2000: கேரள சாகித்ய அகாடமி விருது (சிறுகதைகளின் தொகுப்பு) - *ராண்டு ஸ்வப்னா தர்ஷிகல்*
1. 2020: குழந்தை இலக்கியத்திற்கான கேந்திரா சாகித்ய அகாடமி விருது "வாழ்த்தப்பேட்டை பூச்சா" (மொழிபெயர்ப்பு: "ஆசிர்வதிக்கப்பட்ட பூனை")
# கிரேசி (எழுத்தாளர்)

## நூல் பட்டியல்

1. படியிறங்கிப்போய பார்வதி (1991)
1. நரகவாத்தில்
1. ரண்டு ஸ்வப்னா தர்சிகள்
1. பிராந்தன் பூக்கள்
1. காவேரியுடே நேரு
1. ஏழு பெண்கதைகள் (ஆசிரியர்)
1. பணிக்கண்ணு
1. கிரேசியுட் கதகல்
1. மூத்திரத்திக்கார
1. ஒரு செரிய ஜீவிதத்தின் சிரோரேககள் (சுயசரிதை)
1. உடல் வழிகள் (கதைகள்)
1. அப்பாத சஞ்சாரிகளுக்கு ஒரு கைப்புஸ்தகம் (நினைவுகள்)
1. வாழ்த்தப்பேட்டை பூச்சா (பாலசாஹித்யம்)
# அனுஷ்கா சகானி

**அனுஷ்கா சகானி** (அனுஷ்கா), இந்தியாவைச் சேர்ந்த பாடலாசிரியையும், புகழ்பெற்ற பாடகியுமாவார், ஹாஃப் கேர்ள்பிரண்ட் என்ற திரைப்படத்தில் " லாஸ்ட் வித்தவுட் யூ " (பாடலை எழுதி பாடியுள்ளார்) மற்றும் " என்னுடன் சிறிது காலம் இரு " ஆகிய இவரது இரண்டு புகழ் பெற்ற பாடல்களும் ஷ்ரத்தா கபூரின் நடிப்பில் படமாக்கப்பட்டு பிரபலமானது.
# அனுஷ்கா சகானி

## ஆரம்ப கால வாழ்க்கை

அனுஷ்கா , மேற்கத்திய பாரம்பரிய இசையை லண்டனில் உள்ள டிரினிட்டி கல்லூரியில் பயின்றதோடு மட்டுமல்லாமல் இந்திய பாரம்பரிய இசையிலும் பயிற்சி பெற்றுள்ளார். அந்த படத்தில் இடம்பெற்ற இவரது 'கொஞ்சம் இரு' மற்றும் 'லாஸ்ட் வித்தவுட் யூ' ஆகிய இரண்டு பாடல்களும் சிறப்பாக நடிக்கப்பட்டுள்ளது. "விரைவில் அவளுடன் மீண்டும் பணியாற்ற ஆவலுடன் காத்திருக்கிறேன். அவர் ஒரு கலைஞராக தொடர்ந்து பரிணமித்து வருகிறார், மேலும் அவருக்கு முன்னால் மிகவும் நம்பிக்கைக்குரிய வாழ்க்கை இருப்பதாக நான் நினைக்கிறேன்." என்றெல்லாம் அப்படத்தின் இயக்குநர் மோஹித் சூரி பாராட்டியுமுள்ளார்.
| சிறிது நேரம் இரு
| பாதி காதலி ||
|-
|}
# மலேசிய உயர்க் கல்வி அமைச்சு

**மலேசிய உயர்க் கல்வி அமைச்சு** (மலாய்: *Kementerian Pendidikan Tinggi*; ஆங்கிலம்: *Ministry of Higher Education*) (**MOHE**) என்பது மலேசியாவின் உயர்க் கல்வித்துறையை நிர்வகிக்கும் மலேசிய அரசாங்க அமைச்சுகளில் ஒன்றாகும். இந்த அமைச்சின் தலைமையகம் புத்ராஜெயா (*Putrajaya*) மத்திய அரசாங்க நிர்வாக மையத்தில் (*Federal Government Administrative Centre*) உள்ளது.  
உயர்க்கல்வி (*Higher Education*), பல்தொழில் பயிற்சிப்பள்ளி (*Polytechnic*), சமூகக் கல்லூரி (*Community College*), மாணவர்கள் கடன் (*Students Loan*), தரநிர்ணய மதிப்பளித்தல் (*Accreditation*), தன்னார்வ மாணவர்கள் (*Students Volunteer*) ஆகியவற்றிற்கு இந்த அமைச்சு பொறுப்பு வகிக்கிறது.
# மலேசிய உயர்க் கல்வி அமைச்சு

## பொது

இந்த மலேசிய உயர்க் கல்வி அமைச்சு முதன்முதலில் 27 மார்ச் 2004-இல் உருவாக்கப்பட்டது, 14 மே 2013-இல் மீண்டும் மலேசிய கல்வி அமைச்சுடன் (*Ministry of Education Malaysia*) இணைக்கப்பட்டது. பின்னர் 28 ஜூலை 2015-இல் சீர்திருத்தம் செய்யப்பட்டது.  
2018 மலேசியப் பொதுத் தேர்தலுக்கு பிறகு, மலேசிய உயர்க் கல்வி அமைச்சு, மலேசிய கல்வி அமைச்சின் கீழ் ஓர் உயர் கல்விப் பிரிவாக மாறியது. மலேசியப் பிரதமர் முகிதீன் யாசின் (*Muhyiddin Yassin*) அமைச்சரவையில், உயர்கல்விப் பிரிவு மீண்டும் கல்வி அமைச்சில் இருந்து பிரிக்கப்பட்டு 10 மார்ச் 2020 முதல், தனி ஓர் அமைச்சாக உருவாக்கப்பட்டது.
# மலேசிய உயர்க் கல்வி அமைச்சு

## பொறுப்பு துறைகள்

- கல்வி முறை (*Education System*)
- பாடநூல்கள் (*Textbooks*)
- மொழிக் கொள்கை (*Language Policy*)
- மொழிப் பெயர்ப்பு (*Translation*)
- உயர்க்கல்வி (*Higher Education*)
- பல்தொழில் பயிற்சிப்பள்ளி (*Polytechnic*)
- சமூகக் கல்லூரி (*Community College*)
- மாணவர்கள் கடன் (*Students Loan*)
- தரநிர்ணய மதிப்பளித்தல் (*Accreditation*)
- தன்னார்வ மாணவர்கள் (*Students Volunteer*)
# மலேசிய உயர்க் கல்வி அமைச்சு

## அமைப்பு

- **உயர் கல்வி அமைச்சர்**
- **உயர்கல்வி துணை அமைச்சர்**
- **பொது செயலாளர்**
- பொதுச்செயலாளரின் அதிகாரத்தின் கீழ்
- **துணைப் பொதுச் செயலாளர்** (**வளர்ச்சி**) (**Development**)
- **துணைப் பொதுச் செயலாளர்** (**மேலாண்மை**) (**Management**)
# மலேசிய உயர்க் கல்வி அமைச்சு

## துறைகள்

- **உயர்கல்வித் துறை**
- (*Department of Higher Education*)
- (*Jabatan Pendidikan Tinggi*) (**JPT**)
- (*Director General: Dr. Siti Hamisah Binti Tapsir*)
- **பல்தொழில் பயிற்சிப்பள்ளி துறை**
- (*Department of Polytechnic Education*)
- (*Jabatan Pengajian Politeknik*) (**JPP**)
- (*Director General: Datuk Hj Mohlis Bin Jaafar*)
- **சமூகக் கல்லூரி துறை**
- (*Department of Community Colleges*)
- (*Jabatan Pengajian Kolej Komuniti*) (**JPKK**)
- (*Director General: Asc. Prof. Kamarudin Kasim*)
- **மலேசியர் தகுதிகள் நிறுவனம்**
- (*Malaysian Qualifications Agency*) (**MQA**)
- (*Agensi Kelayakan Malaysia*)
- **தேசிய உயர் கல்வி நிதி நிறுவனம்**
- (*National Higher Education Fund Corporation*)
- (*Perbadanan Tabung Pendidikan Tinggi Nasional*) (**PTPTN**)
- **துங்கு அப்துல் ரகுமான் அறக்கட்டளை**
- (*Tunku Abdul Rahman Foundation*)
- (*Yayasan Tunku Abdul Rahman*)
- **மாணவர் தன்னார்வ அறக்கட்டளை**
- (*Student Volunteers Foundation*)
- (*Yayasan Sukarelawan Siswa*) (**YSS**)
- **பொது பல்கலைக்கழகங்கள்**
- (*Public Universities*)
- (*Universiti Awam*)
# மலேசிய உயர்க் கல்வி அமைச்சு

## கூட்டரசு துறைகள்

- **உயர் கல்வித் துறை (மலேசியா)**
- (*Department of Higher Education Malaysia*) (**DHE**)
- (*Jabatan Pendidikan Tinggi*) (**JPT**)
- மலேசிய உயர் கல்வித் துறை
- **பல்தொழில் பயிற்சிப்பள்ளி கல்வித் துறை**
- (*Department of Polytechnic Education*) (**DPE**)
- (*Jabatan Pengajian Politeknik*) (**JPP**)
- பல்தொழில் பயிற்சிப்பள்ளி கல்வித் துறை
- **சமூகக் கல்லூரிகள் கல்வித் துறை**
- (*Department of Community Colleges Education*) (**DCCE**)
- (*Jabatan Pengajian Kolej Komuniti*) (**JPKK**)
- சமூகக் கல்லூரிகள் கல்வித் துறை
# மலேசிய உயர்க் கல்வி அமைச்சு

## கூட்டரசு நிறுவனங்கள்

- **தேசிய உயர் கல்வி நிதி நிறுவனம்**
- (*National Higher Education Fund Corporation*)
- (*Perbadanan Tabung Pendidikan Tinggi Nasional*) (**PTPTN**)
- தேசிய உயர் கல்வி நிதி நிறுவனம்
- **மலேசியர் தகுதிகள் நிறுவனம்**
- (*Malaysian Qualifications Agency*) (**MQA**)
- (*Agensi Kelayakan Malaysia*)
- மலேசியர் தகுதிகள் நிறுவனம்
- **மாணவர் தன்னார்வ அறக்கட்டளை**
- (*Student Volunteer Foundation*)
- (*Yayasan Sukarelawan Siswa*) (**YSS**)
- மாணவர் தன்னார்வ அறக்கட்டளை
# சமஸ்கிருதிராணி தேசாய்

**சமஸ்கிருதிராணி தேசாய்** இந்தியாவின் குஜராத் மாநிலத்தைச் சேர்ந்த ஒரு கவிஞராவர்.
# சமஸ்கிருதிராணி தேசாய்

## வாழ்க்கை

சமஸ்கிருதிராணி, பரோடாவில் (இப்போது வதோதரா ) 1958 ம் ஆண்டு அக்டோபர் 1 அன்று குஜராத்தி எழுத்தாளர்களான சுதிர் தேசாய் மற்றும் தாரிணி தேசாய் ஆகியோருக்கு மகளாய்ப் பிறந்தவர். அவரது சகோதரி திவானி தேசாயும் குஜராத்தி மொழிக் கவிஞரும் திரைப்பட தயாரிப்பாளருமாவார். இவர் *சப்னா வதேமார்குவோ* இவரது மற்றுமொரு கவிதைத் தொகுப்பாகும். மேலும் இவர் ரஷ்ய மற்றும் ஆங்கில மொழிகளிலிருந்து குஜராத்தி மொழியில் பல்வேறு கவிதைகளை மொழிபெயர்த்துள்ளார்.
# சமஸ்கிருதிராணி தேசாய்

## விருதுகள்

இவரது முதல் தொகுப்பான *சூர்யோ ஜா சூர்யோ*, தக்தாசிங் பர்மர் பரிசு (1992-93) மற்றும் ஃபனிஷ்வர்நாத் ரேணு சாகித்ய விருது என்பது போன்ற பல்வேறு விருதுகளைப் பெற்றுள்ளது. குஜராத்தி சாகித்ய பரிஷத்தின் இரண்டு பரிசுகள், கிரா குர்ஜாரி விருது, தினகர் ஷா கவி 'ஜே' பரிசு ஆகிய விருதுகளையும் இவரது வெவ்வேறு புத்தகங்கள் பெற்றுள்ளது.
# பாப்ஸி ஜெயின்

**பாப்ஸி ஜெயின்,** மேற்கு வங்காளத்தின் கல்கத்தாவைச் சேர்ந்த இந்திய தொழிலதிபர் மற்றும் *லக்கி எவ்ரிடே* என்ற நாவலின் ஆசிரியரும் ஆவார், ஆச்சரியமான வாழ்க்கைச் சவால்களை எதிர்கொள்ளும் ஒரு பெண்ணின் ஆன்மீகப் பயணத்தைச் சித்தரிக்கும் வகையில் இப்புத்தகம் எழுதப்பட்டுள்ளது.
# பாப்ஸி ஜெயின்

## வாழ்க்கை வரலாறு

பாப்ஸி ஜெயின், இந்தியாவின் கல்கத்தாவில் உள்ள தொழிலதிபரின் குடும்பத்தில் பிறந்தவர். தமிழ்நாட்டின் கொடைக்கானலில் உள்ள பிரசன்டேஷன் கான்வென்ட்டில் பள்ளிப் படிப்பை முடித்த இவர், மஹாராஷ்டிரத்தின் மும்பையில் உள்ள சிடன்ஹாம் வணிகவியல் மற்றும் பொருளாதாரக் கல்லூரியில் கல்லூரிப்படிப்பை முடித்துள்ளார். தொடர்ந்து நிதித்துறையில் கணக்கு தணிக்கை கல்வியைக் கற்க ஐக்கிய ராச்சியத்திற்கு சென்று படித்து முடித்து இங்கிலாந்து &amp;amp; வேல்ஸில் உள்ள பட்டயக் கணக்காளர்களின் நிறுவனத்தில் உறுப்பினராகியுள்ளார்.  
1985 ம் ஆண்டு நவம்பர் 23 ம் தேதியில் நிதிஷ் ஜெயின் என்பவரை மணந்துள்ளார். இத்தம்பதியினருக்கு இரண்டு மகன்கள் உள்ளனர். துபாய், மும்பை, சிங்கப்பூர் மற்றும் சிட்னியில் எஸ்பி ஜெயின் ஸ்கூல் ஆஃப் குளோபல் மேனேஜ்மென்ட் என்ற பெயரில் பாப்சி மற்றும் நிதிஷ் ஜெயின் இருவரும் இணைந்து வணிகப் பள்ளிகளை அமைத்து நடத்தி வருகின்றனர். மருத்துவக் காரணங்களுக்காகப் பெரும்பாலான நேரத்தைப் படுக்கையிலே கழித்ததால் எழுதத் தொடங்கிய இவர், முதலாவதாக லக்கி எவ்ரிடே என்ற புத்தகத்தை எழுதியுள்ளார்.
# பாப்ஸி ஜெயின்

## எழுத்து வாழ்க்கை

பத்து வருடங்களாக எழுதப்பட்டு, அறிமுகப் புத்தகமாக பென்குயின் பதிப்பகத்தால் வெளியிடப்பட்ட *தி பிளைண்ட் பில்கிரிம்*, இந்தியாவில் அதிகம் விற்பனையானதைத் தொடர்ந்து, மார்ச் 2009 ம் ஆண்டில், இப்புத்தகத்தின் உலகளாவிய உரிமையை பென்குயின் பதிப்பகம் பெற்றது, அதன்பின்பே *லக்கி எவ்ரிடே* என்று புதிய தலைப்பிட்டு இந்தப் புத்தகத்தை உலகம் முழுவதும் வெளியிட்டது. 2015 ஆம் ஆண்டில் அவர் *எ ஸ்டார் கால்டு லக்கி* என்ற தலைப்பில் அதன் இரண்டாம் பாகத்தையும் வெளியிட்டார். *பப்ளிஷர்ஸ் வீக்லி* இவரது முதல் நாவலை "அதிகப்படியான தகவல்களால் நிரம்பியது" என்றும், அதன் முடிவை "ஏமாற்றமளிக்கிறது" என்றும் விமர்சித்தது, ஆனால் இதன் இரண்டாம் பாகத்தை மென்மையாகவே விமர்சித்துள்ளது.
# சோனியா பலெய்ரோ

**சோனியா பலெய்ரோ** (பிறப்பு 1977), இந்தியாவின் கோவா மாநிலத்தைச் சேர்ந்த பத்திரிகையாளரும், எழுத்தாளருமாவார். 2006 ம் ஆண்டில் இவரது முதல் நாவலான *தி கேர்ள்* வைக்கிங் பதிப்பகத்தால் வெளியிடப்பட்டது. அதனைத் தொடர்ந்து 2010 ம் ஆண்டில் *பியூட்டிஃபுல் திங்: இன்சைட் தி சீக்ரெட் வேர்ல்ட் ஆஃப் பாம்பேஸ் டான்ஸ் பார்ஸ்* புத்தகமும் 2015 ம் ஆண்டு 13 மென் (2015) புத்தகமும் வெளியானது.2021 ம் ஆண்டு ஜனவரியில் *தி குட் கேர்ள்ஸ்: ஆன் ஆர்டினரி கில்லிங்* வெளியிடப்பட்டது
# சோனியா பலெய்ரோ

## ஆரம்பகால வாழ்க்கை மற்றும் கல்வி

**பலெய்ரோ** கோவாவில் பிறந்தவராயிருந்தாலும், இந்தியத் தலைநகரமான புது தில்லியில் தான் வளர்த்துள்ளார், அங்குள்ள செயின்ட் ஸ்டீபன் கல்லூரியில் வரலாறு பாடத்தில் இளங்கலை பட்டம் பெற்ற இவர், எடின்பர்க் பல்கலைக்கழகத்தில் முதுகலைப் பட்டமும் பெற்றுள்ளார். பட்டதாரி பள்ளியில் படித்துக்கொண்டிருந்த போதே, பலெய்ரோ தனது முதல் நாவலளை எழுதத் தொடங்கியுள்ளார். இதுவே 2006 ம் ஆண்டில் பென்குயின் வைக்கிங்கால் வெளியிடப்பட்டது.
# சோனியா பலெய்ரோ

## விருதுகள்

"இந்தியாவின் மிகவும் பாதிக்கப்படக்கூடியவர்கள் மீது கவனத்தை ஈர்த்து, அவர்களைப் பற்றி உணர்திறன், மனிதநேயம் மற்றும் ஒருமைப்பாட்டுடன் எழுதியதற்காக". பலெய்ரோவிற்கு 2011 ம் ஆண்டிற்கான சமூக நீதிக்கான கர்மவீர் புரஸ்கார் விருது வழங்கப்பட்டுள்ளது, 2006 ஆம் ஆண்டின் சிஎன்என் இளம் பத்திரிகையாளர் விருதில் இரண்டாம் இடத்தையும் பெற்றுள்ளார்.
# சோனியா பலெய்ரோ

## நூல் பட்டியல்

- *பெண்* (பெங்குயின் வைக்கிங், 2006)
- *முதல் ஆதாரம்: பெங்குயின் புக் ஆஃப் நியூ ரைட்டிங் ஃப்ரம் இந்தியா II* (பெங்குயின், 2006)
- *ரிஃப்ளெக்டட் இன் வாட்டர்: ரைட்டிங்ஸ் ஆன் கோவா* (பெங்குயின், 2006)
- *தி ஃபிக்ஷன் கலெக்ஷன்: ட்வென்டி இயர்ஸ் ஆஃப் பெங்குயின் இந்தியா* (பெங்குயின், 2007)
- *இந்தியா* (ISBN எடிசியோனி, 2008)
- *எய்ட்ஸ் சூத்ரா: இந்தியாவில் இருந்து சொல்லப்படாத கதைகள்* (ரேண்டம் ஹவுஸ், விண்டேஜ், ஆங்கர் புக்ஸ், மொண்டடோரி, ஆகஸ்ட் 2008)
- *சர்பஞ்ச் சாஹிப்: இந்தியாவின் முகத்தை மாற்றுதல்* (ஹார்பர் லிட்மஸ், 2009)
- *பியூட்டிஃபுல் திங்: இன்சைட் தி சீக்ரெட் வேர்ல்ட் ஆஃப் பாம்பேஸ் டான்ஸ் பார்ஸ்* (பெங்குயின், இந்தியா, அக்டோபர் 2010)
- *13 ஆண்கள்* (டெகா, யுஎஸ், அக்டோபர் 2015)
- *நல்ல பெண்கள்: ஒரு சாதாரண கொலை* (பெங்குயின், 2021)
# மலிகா அமர் ஷேக்

**மலிகா அமர் ஷேக்** அல்லது **மலிகா நம்தியோ தேசாய்** (பிறப்பு 16 பிப்ரவரி 1957) இந்தியாவின் மகாராஷ்டிராவைச் சேர்ந்த ஒரு மராத்தி மொழி எழுத்தாளரும், அரசியல் தலைவருமாவார். இவர் மஹாராஷ்டிராவில் இயங்கி வரும் தலித் சிறுத்தைகள் கட்சியின் தலைவருமாவார்.
# மலிகா அமர் ஷேக்

## வரலாறு

*மலிகா அமர் ஷேக்*, 1957 ம் ஆண்டு பிப்ரவரி 16 அன்று ஷாஹிர் அமர் ஷேக்கிற்கு பிறந்தார். இந்தியாவின் மகாராஷ்டிராவைச் சேர்ந்த தலித் கவிஞரும், தலித் சிறுத்தைகள் கட்சியின் இணை நிறுவனருமான நாம்தேவ் தேசாயை இவர் மணந்துள்ளார். அவரது கணவரின் இறப்பிற்கு பின்பாக,அக்கட்சியின் தலைவராக தேர்ந்தெடுக்கப்பட்டார். மேலும் 2017 ம் ஆண்டில் நடைபெற்றமகாராஷ்டிரா உள்ளாட்சி அமைப்புகளின் தேர்தல்களின் போது அக்கட்சியை வழிநடத்தியுள்ளார்.
# மலிகா அமர் ஷேக்

## புத்தகங்கள்

- *வலுசா பிரியகர்* (மணலால் செய்யப்பட்ட காதலன்)
- *மகாநகர்* (பெருநகரம்)
- *டெஹாருது* (உடலின் பருவம்)
- *மாலா உத்வஸ்தா வைச்சே* (நான் அழிக்கப்பட விரும்புகிறேன்) (சுயசரிதை)
- *கவனத்துடன் கையாளவும்*
- *ஏக் ஹோதா உந்திர்* (ஒரு எலியின் கதை)
- *கோஹாம் கோஹாம்* (நான் யார்? )
# மலிகா அமர் ஷேக்

## புத்தகங்கள்

### தொகுப்புகள்

- *நேரடி புதுப்பிப்பு: சமீபத்திய மராத்தி கவிதைகளின் தொகுப்பு, சச்சின் கேட்கர், மும்பை: பொயட்ரிவாலா, 2005, திருத்தி மொழிபெயர்த்தார்.*
- *தி ட்ரீ ஆஃப் டங்குஸ் — நவீன இந்தியக் கவிதைகளின் தொகுப்பு*, ஈ.வி.ராமகிருஷ்ணன் அவர்களால் திருத்தப்பட்டது. இந்தியன் இன்ஸ்டிடியூட் ஆஃப் அட்வான்ஸ்டு ஸ்டடீஸ், சிம்லா.
# ஜெயசிறீ சட்டோபாத்யாய

**ஜெயசிறீரீ சட்டோபாத்யாய** (*Jayasri Chattopadhyay*)(பி. 1945) என்பவர் இந்தியாவின் மேற்கு வங்கம், கொல்கத்தாவைச் சேர்ந்த ஒரு சமசுகிருத எழுத்தாளர் மற்றும் சமசுகிருத கவிஞர் ஆவார். இவரது முனைவர் பட்ட ஆய்வு 'வால்மீகியின் இராமாயணத்தின் பாடல் வரிகள்' என்பதாகும். இவர் தனது இலக்கிய முனைவர் பட்டத்திற்கு 'விசுவகாபி இரவீந்திரநாத் தாகூரின் இலக்கியத்தில் புத்த அவதான இலக்கியத்தின் தாக்கம்' என்ற தலைப்பில் ஆய்வினை மேற்கொண்டார்.  
ஜெயசிறீ இயற்றிய சமசுகிருத கவிதைகளின் தொகுப்பு *நிஸ்ஸங்கஹ் ப்ரணய்ஹ்* ஆகும். இந்தப் புத்தகத்தின் ஆங்கிலப் பதிப்பு *லவ் வித் அட்டாச்மென்ட்* என்ற தலைப்பில் வெளியாகியுள்ளது. சூன் 2015, பேங்காக்கில் நடைபெற்ற 16வது உலக சமசுகிருத மாநாட்டில் வெளியிடப்பட்ட *நிஸ்ஸங்கஹ் பிராணயா* பற்றிய குறுந்தகடு இவர் தயார் செய்தது ஆகும். இவரது குறிப்பிடத்தக்க சமசுகிருத பங்களிப்புகள் 'அஸப்விலாச சமிக்ஷா', 'சமசுகிருத சாகித்யே சுவப்னா', 'மகாவஸ்துனி ராமாயணநுபவ', 'அத்யர்தசதக சமிக்ஷா', 'மிருச்சகதிகே வர்ஷா', 'புத்தசரிதே ராமாயண சம்யம்', 'ஜகந்நாதஸ்ய', 'ஜகதாபரணம்', 'சகதாபரணம்,' 'உஷா வரவர்ணினி' மற்றும் 'தேவி சூக்தம்' ஆகும். இவை பல்வேறு சமசுகிருத இதழ்களில் வெளிவந்தன.  
பஞ்சதந்திரத்தின் இரண்டு தந்திரங்களான 'ககோலுகியம்' மற்றும் 'லப்தபிரனாசம்' ஆகியவற்றை வங்காள மொழியிலும் இவர் திருத்தி மொழிபெயர்த்தார். நிஸ்ஸங்க பிரணயாவைத் தவிர, 'ராத்ரி', 'ஷிலாபட்டாரிகா', 'அவசர' மற்றும் 'காலிகாடநகரிய துர்காபிரதிமாங் பிரதி' போன்ற சமசுகிருத கவிதைகளையும் இயற்றியுள்ளார். இதன் ஆங்கில மொழியாக்கத்தை இவர் செப்டம்பர் 2015 அன்று திப்ருகாரில் நடைபெற்ற சாகித்ய அகாதமியின் அபிவ்யக்தி நிகழ்ச்சியில் வழங்கினார்.  
கொல்கத்தாவில் உள்ள மகளிர் கிறிஸ்தவக் கல்லூரியில் பேராசிரியராக இருந்த இவர், ஆயர் கல்லூரியில் இறையியல் முதுகலை ஆசிரியராகவும் இருந்தார்.  
கொல்கத்தாவில் உள்ள சமசுகிருத கல்லூரியில் கவுரவ விரிவுரையாளராகவும் இருந்தார், ஜெயசிறீ. இவர் மத்திய சமசுகிருதப் பல்கலைக்கழக சாசுதிர சுராமணி உதவித்தொகையைப் பெற்றார். சீதாராம் பைடிக் ஆதர்ஷ சமசுகிருத மகாபித்யாலேயில் கற்பித்தார்.  
கொல்கத்தா ஜாதவ்பூர் பல்கலைக்கழகத்தில் அலங்கார சாசுதிரம் (கவிதைகள்) கற்பித்தார். சமசுகிருத புசுதக் பண்டரால் வெளியிடப்பட்ட வங்காள மொழியில் சமசுகிருத கவிதைகளின் வரலாற்றை எழுதினார்.  
சமீபத்தில் இவரது பயண அனுபவங்கள் பெங்காலி புத்தகமான பிரமன் விலாசிர் நாட்குறிப்பில் வெளியிடப்பட்டுள்ளன.
# ஜெயசிறீ சட்டோபாத்யாய

## புத்தகங்கள்

- *வால்மீகியே ராமாயணே கிதிகாவ்யதர்மிதா*
- *நிஸ்ஸங்கஹ் ப்ராணாயஹ்*
- *வால்மீகியம் ராமாயணம்*
- *அவதன் ஏவம் ரவீந்திரநாத்*
- *புத்த சரிதம்*
- *அலம்காரஸாஹித்யேர் ஸம்ரித இதிஹாஷ்*
- *த்வண்யலோகம்*
# சுவாதி கவுசால்

**சுவாதி கவுசால்** (*Swati Kaushal*) என்பவர் இந்திய எழுத்தாளர் மற்றும் *பீஸ் ஆப் கேக்* (2004), *எ கேர்ள் லைக் மீ* (2008, *டிராப் டெட்* (2012), *லெத்தல் ஸ்பைஸ்* (2014) மற்றும் *எ சில நல்ல நண்பர்கள்* (2017) ஆகிய ஐந்து சிறந்த விற்பனையான நாவல்களை எழுதியவர் ஆவார். 2013-ல், கவுசால் இலக்கியப் பிரிவில் *லோரியல் வுமன் ஆப் வொர்த்* விருதுக்குப் பரிந்துரைக்கப்பட்டார்.
# சுவாதி கவுசால்

## வாழ்க்கை

கவுசால் புது டெல்லியில் பிறந்து வளர்ந்தவர். இவரது கதைகள் இவரது தனிப்பட்ட அனுபவங்களை அடிப்படையாகக் கொண்டவை. இந்திய மேலாண்மைக் கழகம், கல்கத்தாவில் மேலாண்மையில் முதுநிலைப் பட்டம் பெற்ற இவர், நெஸ்லே இந்தியா நிறுவனம் மற்றும் நோக்கியா அலைபேசி, இந்தியா ஆகியவற்றில் பணிபுரிந்துள்ளார். கவுசால் தனது கணவர் மற்றும் குழந்தைகளுடன் அமெரிக்காவில் கனெடிகட்டில் வசித்து வருகிறார்.  
*பீஸ் ஆப் கேக்* இந்தியாவின் முதல் பெண்கள் புனைகதை புத்தகங்களில் ஒன்றாகும். மேலும் இது வெளியிடப்பட்ட உடனேயே வெற்றி பெற்றது. *த நியூயார்க் டைம்ஸ்* உட்படப் பல வெளியீடுகளில் உள்ளடக்கப்பட்டுள்ளது. இந்த நாவலின் கதாநாயகி மினல் சர்மா. 29 வயதானவர். இவரது மகிழ்ச்சியான தூரிகைகள் திருமணம், காதல் மற்றும் கலாச்சாரம் முழுவதும் பார்வையாளர்களுடன் இணைக்கப்பட்ட தயாரிப்புகளைச் செருமனியில் மொழிபெயர்த்து வெளியிடுகிறது.  
*என்னைப் போன்ற ஒரு பெண் (ஏ கேர்ல் லைக் மீ),* அனிஷா ராய் என்ற இந்தியப் பெண்ணின் வாழ்க்கையையும், இந்தியாவில் உள்ள கலாச்சாரங்கள், மக்கள் மற்றும் அவளுடையப் பள்ளி வாழ்க்கையும் தழுவியது. *என்னைப் போன்ற ஒரு பெண்* பல வயதுடைய பார்வையாளர்களுடன் எதிரொலித்தது அனைவரின் பாராட்டினைப் பெற்றது.  
2012-ல் கவுசால் *டிராப் டெட்* ஒரு பெண் கதாநாயகி - இமாச்சல் காவல்துறையின் மூத்த துப்பறியும் நிகி மர்வாவைக் அடிப்படையாகக் கொண்ட காவல்துறையின் செயல்முறை அடிப்படையிலானது. மேலும் 2014-ல் *லெத்தல் ஸ்பைஸுடன்* தொடர்ந்தார். *டிராப் டெட்* இந்தியப் பெண் குற்றவியல் புனைகதை வகைகளில் ஆரம்பக்கால கதைகளில் ஒன்றாகும், மேலும் இதன் வலுவான விருப்பமுள்ள, தைரியமான மற்றும் பெண்பால் முன்னணிக்காகக் குறிப்பிடத்தக்கது. *லெத்தல் ஸ்பைஸில்,* தொலைக்காட்சியில் ஒளிபரப்பப்பட்ட *செப்* போட்டியின் தனித்துவமான அமைப்பில் நிகி மர்வாவை மீண்டும் கவுசால் அழைத்து வருகிறார்.  
2017ஆம் ஆண்டில், சுவாதி கவுசால் தனது ஐந்தாவது புத்தகமான *எ ஃபியூ குட் ஃப்ரெண்ட்ஸ்* என்ற நாவலை வெளியிட்டார்.
# சுவாதி கவுசால்

## நூல் பட்டியல்

- *எ பீசு ஆப் கேக்*, 2005 விவரங்கள்
- *ஏ கேர்ல் லைக் மீ* 2008 விவரங்கள்
- *டிராப் டெட்*, 2012 விவரங்கள்
- *லெத்தல் ஸ்பைஸ்*, 2014
- *ஏ பீவ் குட் பிரண்ட்ஸ்*, 2017
# சுவாதி கவுசால்

## மேலும் பார்க்கவும்

- இந்திய எழுத்தாளர்களின் பட்டியல்
# ஜோபகா சுபத்ரா

**ஜோபகா சுபத்ரா** ( **ஜூபகா** மற்றும் **ஜூப்கா** என்றும் அழைக்கப்படும்; பிறப்பு 1962) இந்தியாவின் வாரங்கல் மாவட்டத்தைச் சேர்ந்த தெலுங்கு தலித் செயற்பாட்டாளரும், கவிஞரும் எழுத்தாளருமாவார். இந்திய தலித்துகளின், குறிப்பாக தலித் பெண்களின் வாழ்வில் ஒளி வீசும் கவிதைகள் மற்றும் சிறுகதைகளை எழுதி வரும் இவர், தற்போது ஆந்திர பிரதேச தலைமை செயலகத்தில் பணிபுரிந்து வருகிறார்.
# ஜோபகா சுபத்ரா

## ஆரம்ப வாழ்க்கை மற்றும் கல்வி

சுபத்ரா, வாரங்கல் மாவட்டத்தில் உள்ள (தற்போதைய தெலுங்கானா) தமரஞ்செபள்ளியில் நரசிம்மா மற்றும் கனக வீரம்மா என்ற பெற்றோருக்கு பிறந்துள்ளார். அவரது உடன்பிறந்தோர் பன்னிரண்டு பேரில் இவர் இளையவராவார். பள்ளிப் படிப்பை சமூக நல விடுதியில் தங்கி படித்துள்ள இவருக்கு சிறுவயதிலிருந்தே இயற்கை, அழகு, நட்பு போன்ற தலைப்புகளில் பல்வேறு கவிதைகள் எழுதியுள்ளது குறிப்பிடத்தக்கது.  
தெலுங்கானாவில் உள்ள காகதியா பல்கலைக்கழகத்தில் கல்லூரிப் படிப்பை பயின்றுள்ள சுபத்ரா, தெலுங்கு இலக்கியத்தில் முதுகலை மற்றும் முதுகலை தத்துவப் பட்டங்களைப் பெற்றுள்ளார். பல்வேறு அரசியல் கட்டுரைகள், புத்தக விமர்சனங்கள், பாடல்கள் மற்றும் பத்திரிகைத் துணுக்குகளையும் எழுதியுள்ளார். அரசுப்பணியின் மூலமாக, மட்டிப்பூலு (SC, ST, BC மற்றும் சிறுபான்மையினர்) பெண் எழுத்தாளர்கள் மன்றத்தை நிறுவுவதில் முக்கிய பங்காற்றியுள்ள இவர் தெலுங்கு இலக்கிய உலகில், நன்கு அறியப்பட்ட பெண்ணிய இதழான *பூமிகா*,
# கிரண்மயி மிஸ்ரா

**கிரண்மயி மிஸ்ரா** (பிறப்பு ஜூன் 2, 1968) இந்தியாவின் ஒடிசா மாநிலம் புவனேஸ்வரைச் சேர்ந்த ஒரிய நாவலாசிரியரும் கவிஞருமட்டுமல்லாமல் ஒடிசாவின் அடாஸ்பூரில் உள்ள கல்லூரியில் அரசியல் அறிவியல் மற்றும் ஆங்கில இலக்கியம் பாடப்பிரிவில் பேராசிரியராகவும் உள்ளார்.
# கிரண்மயி மிஸ்ரா

## வாழ்க்கை

ஒரிய நாவலாசிரியரான மதன் மோகன் மிஸ்ரா மற்றும் அனுசயா மிஸ்ரா ஆகியோருக்கு மகளாக பிறந்த கிரண்மயி, உத்கல் பல்கலைக்கழகத்தின் முன்னாள் மாணவி ஆவார். மிஸ்ரா, கட்டாக்கில் உள்ள அதாஸ்பூரில் உள்ள உதயநாத் தன்னாட்சி அறிவியல் மற்றும் தொழில்நுட்பக் கல்லூரியில் அரசியல் அறிவியல் மற்றும் ஆங்கில இலக்கியம் கற்பித்து வருகிறார். மேலும் பெண்கள் ஆய்வு மையத்தின் இயக்குநராகவும் பணியாற்றி வருகிறார்.
# கிரண்மயி மிஸ்ரா

## அங்கீகாரம்

2018 ஆம் ஆண்டில், ஒடியா புனைகதை எழுத்துகளில் இவரது பங்களிப்பிற்காக *கன்ஹெய் கதா புரஸ்கார்* என்ற விருது வழங்கப்பட்டுள்ளது. அதற்கும் முன்பாக,
- புவனேஸ்வர் புஸ்தக் மேளா புனைகதை விருது,
- கதா நபப்ரதிவா விருது,
- பாரதிய பாசா பரிஷத் இளைஞர் விருது,
- காதம்பினி சிறந்த புனைகதை விருது,
- புவனேஸ்வர் பெஹெரா மாநில புனைகதை விருது,
- டைம் பாஸ் புக்கர் விருது போன்ற பல்வேறு விருதுகளையும் இவர் பெற்றுள்ளார்.
# சுமனா கிட்டூர்

**சுமன் கித்தூர்** (*Sumana Kittur*) என்பவர் இந்தியப் பத்திரிகையாளர், திரைப்பட இயக்குநர் மற்றும் கன்னடத் திரைப்படத்துறை பாடலாசிரியர் ஆவார். இவர் *ஸ்லம் பாலா* (2008) என்ற படத்தின் மூலம் இயக்குநராகத் திரைப்படத் துறையில் தனது பணியினைத் தொடங்கினார். இவர் இதற்கு முன்பு *கல்லர சந்தே* (2009), *எடேகரிகே* (2012) மற்றும் *கிரகோரினா கய்யாலிகள்* (2016) போன்ற படங்களில் பணியாற்றினார். இவரது பெரும்பாலான படங்கள் சமூக விரோதிகள் குறித்து எடுக்கப்பட்டன. மாநில விருது பெற்ற சில பெண் இயக்குநர்களில் இவரும் ஒருவர்.
# சுமனா கிட்டூர்

## வாழ்க்கை

சுமன் கருநாடக மாநிலம் மைசூர் மாவட்டத்தில் பெரியபட்னத்திற்கு அருகில் உள்ள கித்தூரில் பிறந்தார். இவருடைய தந்தை இதே கிராமத்தில் ஒரு சிறிய திரையரங்கம் ஒன்றை நடத்தி வந்தார். திரையரங்கம் பெரும் நஷ்டத்தைச் சந்தித்தாலும், திரைப்படம் மீதான காதலாலும், ஆர்வத்தாலும் திரையரங்கினை தொடர்ந்து நடத்தினார். சிறு நகரங்களுக்குக் கூட பொழுதுபோக்கைத் திரைப்படத்தினைக் கொண்டு வர வேண்டும் என்ற இவரது பார்வையே இவர் திரைப்படங்களை எடுக்கக் காரணமாக இருந்தது. இவருடைய உத்வேகம் ஆரம்பத்தில் இவருடைய தந்தையிடமிருந்து வந்தது. பட்டம் பெற்ற பிறகு, கிராம மக்கள் இவரைத் திருமணம் செய்ய வற்புறுத்தியதால், இவர் பெங்களூருக்குச் சென்றார். இவரிடம் இருந்த திறமையைக் கண்டு, இவரது தந்தை இவரைப் பத்திரிக்கையாளரான திரைப்பட இயக்குநரான அக்னி ஸ்ரீதரிடம் அழைத்துச் சென்றார். இவர் உதவியாகத் தனது திரைப்பட வாழ்க்கையைத் தொடங்கினார். அக்னி இதழியலின் எழுத்தாளராகத் தனது வாழ்க்கையைத் தொடங்கினார். இவரது எழுத்துத் திறமையால் பின்னர் திரைப்படங்களுக்குப் பாடல்கள் மற்றும் வசனங்களை எழுதத் தொடங்கினார். இவரின் திறமையை முன்னறிவித்த இவரது குரு திரைப்படங்களில் பணியாற்றும் முதல் வாய்ப்பை வழங்கினார். இவர் ஆ தினகலு படத்துடன் திரைப்பட வாழ்க்கையினைத் தொடங்கினார். படத்தின் முழுப் பணிகளையும் இவர் செய்திருந்தாலும், இயக்குநருக்கு உரியப் பங்கினைக் கொடுத்தார், இவரது திறமையை உணர்ந்து அறிமுக இயக்குநராகும் பெரிய பொறுப்பு இவருக்கு வழங்கப்பட்டது.
# சுமனா கிட்டூர்

## திரைப்படவியல்

| 2007 | *ஆ தினகலு* | இணை இயக்குநர் மற்றும் பாடலாசிரியர் |  |
| --- | --- | --- | --- |
| 2008 | *சேரி பாலா* | இயக்குநர், பாடலாசிரியர் |  |
| 2009 | *கல்லார சாந்தே* | இயக்குநர், பாடலாசிரியர் | கர்நாடக மாநில திரைப்பட விருது (சிறப்பு நடுவர் விருது) |
| 2016 | *கிரகோரினா கய்யாலிகள்* | இயக்குநர் | } |
# சுமனா கிட்டூர்

## தனிப்பட்ட வாழ்க்கை

சுமனா கித்தூருக்கு 17 ஏப்ரல் 2020 அன்று திருமணம் நடைபெற்றது.
# தக்சா வியாஸ்

**தக்சா வியாஸ்** (பிறப்பு 26 டிசம்பர் 1941) இந்தியாவின் குஜராத் மாநிலத்தைச் சேர்ந்த குஜராத்தி மொழிக் கவிஞரும், விமர்சகருமாவார். இவர் கல்லுரிப் பேராசிரியராக பணியாற்றி வருகிறார்.
# தக்சா வியாஸ்

## வாழ்க்கை

தக்சா வியாஸ், 1941 ம் ஆண்டு டிசம்பர் 26 அன்று தற்போதைய குஜராத்தின் தபி மாவட்டத்தில் உள்ள வியாராவில் பிறந்தவர். ஆரம்ப மற்றும் இடைநிலைக் கல்வியை வியாராவில் உள்ள பள்ளிகளில் பயின்றுள்ள இவர், 1962ம் ஆண்டில் சூரத்தில் இளங்கலையும் 1965 ம் ஆண்டில் முதுகலையும் முடித்துள்ளார். மேலும் 1978 ம் ஆண்டில் *ஸ்வதந்த்ரியோட்டர் குஜராத்தி கவிதா: பரிதர்ஷன்* என்ற பொருளில் ஆய்வறிக்கை சமர்ப்பித்து முனைவர் பட்டத்தையும் பெற்றுள்ளார். 1967 ஆண்டிலிருந்து 1973 வரை போர்பந்தரில் உள்ள குருகுல மகிளா கல்லூரியிலும், அதைத்தொடர்ந்து ஓய்வு பெறும் வரை வியாராவிலுள்ள கலைக் கல்லூரியிலும் குஜராத்தி மொழியை கற்பித்துள்ளார்.
# தக்சா வியாஸ்

## படைப்புகள்

தக்சா வியாஸ் குஜராத்தி மொழிக் கவிஞர் மட்டுமல்லாமல் சிறந்த இலக்கிய விமர்சகருமாவார்.  
2000 ம் ஆண்டில் வெளியான இவரது கவிதைத்தொகுப்பு *அல்பனா* என்பதாகும் *பாவ்பிரதிபவ்* (1981), *சவுந்தர்யதர்ஷி கவியோ* (1984), *ரூபக் கிரந்தி* (1988), *அனுசர்கா* (1998), *ஆதிவாசி சமாஜ்* (2001) மற்றும் *பரிப்ரேக்ஷனா* (2004) ஆகியவை இவரது விமர்சனப் படைப்புகள். மேலும் *ஆட்டம்னே அஜ்வாலே* (2004) என்பது அவரது தத்துவ நூலாகும், அதே சமயம் *தத்வசர்ச்சா* (1988), *சல் மன் வியாரா நகரி* (1997) மற்றும் *சர்ஜக்னா சன்னிதியே* ஆகியவை இவரால் பதிப்பிக்கப்பட்டுள்ள நூற்களாகும். *சவுந்தர்யதர்ஷி கவியோ* என்ற இவரது ஆய்வுக்கட்டுரை, 1950களின் ராஜேந்திர ஷா, நிரஞ்சன் பகத், உஷ்னாஸ் மற்றும் ஜெயந்த் பதக் ஆகிய நான்கு முன்னணி கவிஞர்களின் ஆய்வு மற்றும் விமர்சனத்தை உள்ளடக்கியதாகும்; சண்முகம் இவரது மற்றுமொரு நூலாகும்
# தக்சா வியாஸ்

## மேலும் பார்க்கவும்

- குஜராத்தி மொழி எழுத்தாளர்களின் பட்டியல்
# கீவின் மடோனா

கீவின் மடோனா ( Madonna of Kyiv ) என்பது 2022 இல் உருசிய கூட்டமைப்பின் ஆயுதப் படைகளால் உக்ரேனிய தலைநகரான கீவ் மீது குண்டுவெடிப்பின் போது நடந்த தாக்குதலில் இருந்து தன்னைப் பாதுகாத்துக் கொள்வதற்காக கீவ் சுரங்கப்பாதையில் தஞ்சமடைந்த ஒரு குழந்தைக்கு பாலூட்டும் ஒரு பெண்ணின் அடையாளப் படமாகும் . பத்திரிகையாளர் ஆண்ட்ராஸ் ஃபோல்டெஸ் எடுத்த புகைப்படம் இணையத்தில் பிரபலமாகியது. இது ஒரு மனிதாபிமான நெருக்கடி மற்றும் அநீதியான போர் இரண்டிற்கும் ஒரு எடுத்துக்காட்டாகும். இத்தாலியின் முக்னானோ டி நாபோலியில் உள்ள கத்தோலிக்க தேவாலயத்தில் காட்சிப்படுத்தப்பட்ட ஒரு குறியீட்டுக்கு இந்த படம் உத்வேகம் அளித்தது. இது எதிர்ப்பு மற்றும் நம்பிக்கையின் கலை அடையாளமாக மாறியது.
# கீவின் மடோனா

## வரலாறு

உக்ரைன் மீதான் உருசியப் போரின் முதல் நாளில் உருசிய கூட்டமைப்பின் ஆயுதப் படைகளால் கீவ் நகரம் சூழப்பட்டது. 27 வயதான டாட்டியானா பிளிஷ்னியாக் தனது மூன்று மாத மகள் மரிச்சிகாவுக்கு தாய்ப்பால் கொடுக்கும் போது குண்டுவீச்சின் போது தாக்குதலில் இருந்து தன்னைக் காப்பாற்றிக் கொள்ள கீவ் சுரங்கப்பாதையின் தஞ்சம் அடைந்தார். இது அங்கேரிய பத்திரிகையாளர் ஆண்ட்ராஸ் ஃபோல்டெஸின் கவனத்தை ஈர்த்தது. மேலும் அவர் தன்னிச்சையாக அதை படம்பிடித்தார். பிப்ரவரி 25, 2022 முதல் அந்தப் பெண் தனது கணவர் மற்றும் குழந்தையுடன் சுரங்கப்பாதையில் தஞ்சம் அடைந்தார். பிப்ரவரி 26 ஆம் தேதி அவர்கள் வெளியேற்றப்பட வேண்டியிருந்தாலும், சண்டை காரணமாக அவர்கள் தஞ்சம் அடைந்த சுரங்கப்பாதையில் இருந்து வெளியேற முடியவில்லை. இந்த புகைப்படம் பிரபமானது. மேலும், வாடிகனின் அதிகாரப்பூர்வ இணையதளத்தில் கூட பகிரப்பட்டது. அதைப் பார்த்தவர்களில் டினீப்பரைச் சேர்ந்த உக்ரேனிய கலைஞர் மெரினா சோலோமென்னிகோவாவும் இருந்தார். மேரி தனது குழந்தைக்கு பாலூட்டும் அவரது உருவப்படத்திற்கு அவர் ஒரு பெண்ணின் சின்னமான படத்த்திற்கு பயன்படுத்தினார். படத்தில், உக்ரேனிய பெண்ணின் தலைக்கவசம் கன்னி மேரியின் முக்காடாகப் பயன்படுத்தப்பட்டுள்ளது. மேலும் அவரது தலை சுரங்கப்பாதை வரைபடத்தின் முன் இருப்பது சித்தரிக்கப்பட்டுள்ளது. மார்ச் 5, 2020 அன்று, கலைஞர் தான் உருவாக்கிய உருவப்படத்தை இணையத்தில் வெளியிட்டார்.  
யூதப் பேராயர் வியாசஸ்லாவ் ஓகுவின் வேண்டுகோளின்படி, பாதிரியார் பணியாற்றும் இடத்தில் வைக்கப்படுவதற்காக, "மெட்ரோவிலிருந்து மடோனா" உருவப்படத்தின் ஓவியத்தின் நகல் இத்தாலிக்கு அனுப்பப்பட்டது.[1] புனித வியாழன் அன்று, நேபிள்ஸ் பேராயர் இந்த ஓவியத்தை வழிபாட்டுப் பொருளாக வைத்தார். முனியானோ டி நாபோலியின் மைதானத்தில் அமைந்துள்ள "கீவின் மடோனா" என்ற புனைப்பெயர் கொண்ட இயேசுவின் புனித இதய தேவாலயத்தில் குறியீடு காட்டப்பட்டது. இது மார்ச் 25, 2022 அன்று போப் பிரான்சிஸ் அவர்களால் புனிதப்படுத்தப்பட்டது  
டாட்டியானா பிலிஷ்னியாக் பின்னர் லிவீவ் நகரில் தஞ்சம் புகுந்தார்.